proxectonos/corpus_dominio_legal_administrativo_tmp huggingface dataset:
07/04/2016 | Administración LocalMunicipal
Ames
Anuncio de licitación da obra de “Reparación das instalacións do Clube de Piragüismo Ribeiras do Tambre”

Entidade adxudicataria: Concello de Ames. Obxecto do contrato: Execución das obras incluídas no proxecto “Reparación das instalacións do clube de piragüismo Ribeiras do Tambre”. Tramitación: Ordinaria. Procedemento: Aberto con varios de criterios de adxudicación. Orzamento de licitación: 49.963,19 IVE incluído Prazo de execución: 3 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Se o día de remate do prazo de presentación fose domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Euros. Documentación: Poderanse obter copias do proxecto, así como dos pregos de cláusulas administrativas particulares en Copistería Copy Belén, c/ Rosalía de Castro nº. 29-31, Santiago de Compostela, Teléfono: 981 599 924. Outras informacións: Ver pregos de cláusulas administrativas particulares. Ames, 31 de marzo de 2016 O alcalde, José M. Miñones Conde
07/04/2016 | Administración LocalMunicipal
Vilarmaior
Información pública desafectación

Aprobada na sesión plenaria do día 31 de marzo de 2016 con carácter inicial a desafectación dun vehículo municipal (furgoneta), de acordo co previsto no Real decreto 1372/1986 do 13 de xuño polo que se aproba o regulamento de bens das entidades locais, sométese a información pública polo prazo dun mes, para que poidan formularse as alegacións que se estimen convenientes. De non se formularen reclamacións durante o trámite de información pública, considérase aprobada definitivamente a alteración da cualificación xurídica do ben citado. Vilarmaior, 31 de marzo de 2016 O ALCALDE Carlos Vázquez Quintián
07/04/2016 | Administración LocalMunicipal
Brión
Delegación especial para celebración de matrimonio civil

EDICTO Por esta alcaldía, con data 30 de marzo de 2016, ditouse a seguinte resolución: Resultando que o día 9 de abril está prevista a celebración dun matrimonio civil no Concello e que os contraentes están interesados en que a celebración sexa autorizada pola concelleira María Rosa Romero Fariña. Vistos os artigos 21 da Lei 7/85, do 2 de abril, e 43, 44 e 47 do RD 2568/1986, do 28 de novembro, resolvo: 1.º) Facer unha delegación especial na concelleira María Rosa Romero Fariña para a autorización da celebración do matrimonio civil que se vai realizar o día 9 de abril, no salón de plenos do Concello, entre SOULIMAN JON KEPA DASAIRAS ARDERIUS e JINMING ERREJON PERALLON.2.º) Que se notifique esta resolución á interesada para o seu coñecemento e efectos e se publique no BOP.3.º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 30 de marzo de 2016. O alcalde José Luis García García
07/04/2016 | Administración LocalMunicipal
Brión
Delegación de funcións da Alcaldía

EDICTO Por esta alcaldía, con data 29 de marzo de 2016, ditouse a seguinte resolución: Tendo previsto ausentarme do termo municipal desde o día 5 ata o día 10 de abril de 2016, ambos os dous inclusive, e vistos os artigos 44 e 47 do RD 2568/1986, do 28 de novembro, resolvo: 1.º) Delegar o exercicio das funcións da alcaldía na 1.ª tenente de alcalde, Yolanda Bouzas Alfonsín, durante o prazo sinalado.2.º) Que se notifique esta resolución á interesada para o seu coñecemento e efectos e se publique no BOP.3.º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 29 de marzo de 2016. O alcalde José Luis García García
07/04/2016 | Administración LocalMunicipal
Carballo
Aprobación dun bono para asistir aos espectáculos de Primavera enDanza 2016 no Concello de Carballo

Na sesión ordinaria da Xunta Goberno Local do 28/03/2016 aprobouse o prezo do bono para asistir aos 4 espectáculos de danza contemporánea do programa de Primavera enDanza 2016 (Invisible Wires, Airenoar, Up2down e Pollen Paradise) cun prezo ordinario de 10 € e un prezo reducido de 8 €. Carballo, 29 de marzo de 2016. O alcalde D. Evencio Ferrero Rodríguez
07/04/2016 | Administración LocalMunicipal
Miño
Aprobación inicial do expediente de crédito extraordinario 1/2016

O Pleno do Concello de Miño en sesión do día 29 de marzo de 2016 aprobou inicialmente o expediente de crédito extraordinario 1/2016, por importe de 45.594,94 euros. O referido expediente permanecerá exposto ao público durante o prazo de quince días hábiles, contados a partir do día seguinte ao da súa publicación no BOP, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público aos efectos previstos na citada lexislación. Miño, 30 de marzo de 2016 O concelleiro delegada da área de urbanismo, medioambiente, facenda e persoal Leandro David De Martino Ahuir
07/04/2016 | Administración LocalMunicipal
Ponteceso
Secretaría
Aprobación definitiva do orzamento municipal para o 2016

O Pleno do Concello de Ponteceso aprobou incialmente o orzamento municipal para o exercicio económico de 2016 por acordo adoptado na sesión do 25 de febreiro de 2016. Estivo exposto ao público mediante edicto inserido no BOP núm.40 do 1 de marzo de 2016 durante o prazo de 15 días hábiles, contados a partir do día seguinte ao da publicación do anuncio no BOP. Consta o certificado que non se presentaron alegacións ou reclamacións entre o 02.03.2016 e o 18.03.2016. Polo tanto, o orzamento considérase aprobado definitivamente. Dando cumprimento ao que dispoñen os artigos 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e 20.3 do RD 500/1990, de 20 de abril, faise público o orzamento xeral do Concello de Ponteceso para o exercicio 2016 o cal ascende no estado de gastos a 4.755.657,57 € e no estado de ingresos a 5.011.663,27 €. O orzamento elaborouse cun superávit inicial de 256.005,70 euros (que é igual ao remante negativo de tesouraría que reflicte a liquidación do exercicio 2014) en vitude do disposto no artigo 193.3 do Real decreto lexislativo 2/2004 que aproba o texto refundido da lei reguladora das facendas locais A cada un dos capítulos asígnanselle as cantidades seguintes: Na citada sesión tamén se acordou aprobar o cadro de persoal funcionario e laboral para 2016 a cal é a que se indica a seguir: A): número de dotacións A.1.- PERSOAL FUNCIONARIO EBEP: Lei 7/2007, de 12 de abril do Estatuto Básico do Empregado Público A.2.- PERSOAL LABORAL A.2.1.- PERSOAL LABORAL FIXO A.2.2.- PERSOAL LABORAL TEMPORAL O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado poderá interpoñer directamente recurso cotencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires de dita aprobación definitiva. Ponteceso, 31 de marzo de 2016 O alcalde Xosé Lois García Carballido
07/04/2016 | Administración LocalMunicipal
Oroso
Anuncio de modificación da relacion de postos de traballo e organigrama do Concello de Oroso

ANUNCIO Modificación da Relación de postos de traballo e organigrama do Concello de Oroso Finalizado o prazo de exposición ao público do acordo de aprobación inicial da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 19/02/2016, sen que se presentase alegación ou reclamación algunha e de conformidade co establecido no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase automaticamente a definitivo. En cumprimento do disposto na lexislación vixente publícase o cuadro resumen da dita modificación. De conformidade co establecido no artigo 171 do Real decreto lexislativo 2/2004, do 5 de marzo, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. CONCELLO DE OROSO RELACIÓN DE POSTOS DE TRABALLO Oroso, 30 de marzo de 2016. O alcalde Manuel Mirás Franqueira
07/04/2016 | Administración LocalMunicipal
Fisterra
Corrección de erros do anuncio 2016/2040 publicado no Boletín Oficial da Provincia do día 1 de abril de 2016, relativo a “adxudicación definitiva dos servizos de consultoría de Arquitectura”

Producidos erros na inserción do anuncio 2016/2040 publicado no Boletín Oficial da Provincia número 61 do día 1 de abril de 2016, relativo a “adxudicación definitiva dos servizos de consultoría de Arquitectura”, no cal se omitiu parte do texto do anuncio remitido para publicación, publícase de novo o contido íntegro como corrección de erros: “. A Xunta de Goberno Local na sesión celebrada o dia 3 de Marzo de 2016 adoptou acordo de Adxudicar Definitivamente, mediante procedemento negociado sen publicidade, a prestación do Servizo que a continuación se indica en favor da Licenciada en Arquitectura, Dona IZAMAR CARMEN ELSA GUILLENA TRAYKOVA mediante formalización de Contrato administrativo o dia 15 de Marzo de 2016: O que se publica ós efectos previstos no Real Decreto Lexislativo 3/2011 de 14 de Novembro do Texto refundido da Lei de Contratos do Sector Público. Fisterra, 16 de Marzo de 2016 O alcalde José Marcote Suárez.” O que se fai público para xeral coñecemento.
07/04/2016 | Administración LocalMunicipal
Vimianzo
Anuncio de exposición pública

O Pleno do Concello, na sesión ordinaria celebrada o 30 de xaneiro de 2016, aprobou inicialmente a ordenanza sobre posesión de armas no termo municipal de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Vimianzo, a 28 de marzo de 2016 O alcalde, Manuel Antelo Pazos
13/04/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago xuros de demora na clave N/AC/96.5 no Concello de Aranga o día 10 de maio de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de ARANGA, por mor das obras do Proxecto: Dito pagamento terá lugar: Lugar: Casa Consistorial do Concello de ARANGA Data: 10 de Maio de 2016 de 09:30 a 11:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 29 de marzo de 2016 O xefe do servizo, Fdo.: Felipe de la Vega Gándaras
13/04/2016 | Administración LocalMunicipal
Vimianzo
Formalización de contrato denominado “Servizo de Telecomunicacións no concello de Vimianzo”

De conformidade co disposto no artigo 154 do texto refundido da Lei de contratos do sector público, faise pública a formalización do seguinte contrato administrativo formalizado polo Concello de Vimianzo: Vimianzo, 4 de abril de 2016. O alcalde Manuel Antelo Pazos
13/04/2016 | Administración LocalMunicipal
Ames
Delegación de funcións da Alcaldía o 1 de abril de 2016

Mediante Decreto desta Alcaldía 593/2016, de 1 de abril de 2016, delegouse a totalidade das funcións da Alcaldía do día 4 de abril de 2016 na primeira tenente de alcalde Genma Otero Uhía. O que se fai público de conformidade co disposto na lexislación vixente. Ames, 1 de abril de 2016 O alcalde José M. Miñones Conde
13/04/2016 | Administración LocalMunicipal
Vilarmaior
Padrón fiscal da taxa SAF de dependencia de marzo 2016

ANUNCIO Aprobación de padrón fiscal Mediante Decreto da Alcaldía de data do 05 de abril de 2016 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de marzo de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 05 de abril de 2016. O ALCALDE Carlos Vázquez Quintián
13/04/2016 | Administración LocalMunicipal
Teo
Exposición pública do orzamento municipal

O Orzamento Municipal do Concello de Teo para o exercicio 2016 así como o cadro de persoal para dito exercicio foron aprobados inicialmente por acordo do Pleno da Corporación en sesión de data 31/03/2016, expoñendose ao público durante 15 días hábiles, durante os cales os interesados poderán examinalo nos servizos económicos do Concello e presentar as reclamacións que estimen oportunas. Todo elo en cumprimento do disposto no artigo 169 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facenda Locais. Se durante o citado prazo non se tiveran presentado reclamacións, entenderase definitivamente aprobado, de acordo có disposto no artigo 20.1 do Real Decreto 500/1990, de 20 de abril, e o artigo 169.1 do Real Decreto Lexislativo 2/2004, de 5 de marzo. Teo, 1 de abril de 2016. O alcalde Rafael Sisto Edreira
13/04/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora nas claves de obra AC/01/86.1.1, N/AC/90.1 e N/AC/90.1. M1 no concello de Arzúa o día 24 de maio de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello. Este pagamento corresponde ós expediente de expropiación forzosa instruídos para o termo municipal de ARZUA, por mor das obras dos Proxectos: Dito pagamento terá lugar: Lugar: Casa Consistorial do Concello de ARZUA Data: 24 de Maio de 2016 de 09:30 a 12:30 horas O pagamento efectuarase polo pagador deste servizo e en presenza do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, 04 de abril de 2016 O xefe do servizo, Felipe de la Vega Gándaras
13/04/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolucións polas que se cesa e nomea persoal eventual da Deputación Provincial de A Coruña

Polas ditas resolucións, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; 30 e seguintes da Lei 2/2015, de 29 de abril, do emprego público de Galicia; 104 e 104 bis da Lei 7/1985, do 2 de abril, reguladora das bases do réxime local, así como o artigo 176 do RD Lexislativo 781/1986, do 18 de abril, polo que se aproba o texto refundido das disposicións vixentes do réxime local, 1.- Cesar á persoa que de seguido se indica no posto de persoal eventual que así mesmo se relaciona e con efectos á finalización da xornada que se sinala: 2.- Nomear persoal eventual para ocupar o posto de confianza e asesoramento especial, asimilado a efectos retributivos ao subgrupo e nivel de complemento de destino e co réxime de dedicación que de seguido se indica, á persoa que se relaciona e que desempeñará, segundo a respectiva categoría, única e exclusivamente, as funcións definidas expresamente no artigo 29 da Lei 2/2015, do 29 de abril, do Emprego Público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira: A Coruña, 1 de abril de 2016 O Presidente O Secretario PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
13/04/2016 | Administración LocalMunicipal
Monfero
Contratación obras -POS/2016-

a) Organismo: Concello de Monfero b) Dependencia que tramita o expediente: Secretaría a) Descrición do obxecto: Mellora da capa de rodaxe de camiños nas parroquias de Taboada, Val Xestoso, San Fiz e Vilachá b) Lugar execución: Concello de Monfero c) Prazo execución: 4 meses a) Tramitación: ordinaria b) Procedemento: aberto c) Forma: procedemento aberto cun único criterio de valoración (factor prezo) Importe total: 136.827,05 € (IVE incluído) a) Provisional: non se esixe b) Definitiva: 5% do prezo de adxudicación, excluído IVE c) Complementaria: 5% no seu caso Perfil do contratante ( www.concellodemonfero.com ) e oficinas municipais Data límite obtención documentos: ata as 13.00 horas do día anterior ao que remate o prazo de presentar as proposicións a) Clasificación: non se esixe b) Outros requisitos: ver cláusula 12.1 do prego (acreditar solvencia económica e financieira e solvencia técnica se non posúen a clasificación indicada no anexo I) a) Prazo de vinte e seis (26) días naturais, a contar do seguinte ao da publicación deste anuncio no Boletín Oficial da Provincia (luns a venres de 9.00h a 15.00 h e sábados de 10.00 h a 13.00 h.) b) Documentación a presentar: 2 sobres pechados -sobre “A “, subtitulado “Documentación”, deberá conter a esixida nas cláusula 12.1.2 A, B, C, D, E, F e G do prego, segundo os modelos que constan nel. -sobre “C”, subtitulado “oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares.9. APERTURA DAS OFERTAS ECONÓMICAS: O sexto día hábil seguinte ao día que remate a presentación ofertas, ás 13.00h. (cláusula 15 do prego e anexo I -cadro de características do contrato) Con anterioridade reunirase a Mesa de contratación permanente para a cualificación das documentacións, na mesma hora, procurando que sexa o segundo día hábil seguinte ao día que remate a presentación de ofertas 10. OUTRAS INFORMACIÓNS: oficinas municipais 11. GASTOS DE ANUNCIOS: Serán por conta do adxudicatario cun máximo de 500,00 € (BOP e xornal) 12. PREGOS: É de aplicación o prego de cláusulas administrativas particulares da Deputación Provincial da Coruña (BOP núm.3, do 07/01/2016). Monfero, 5 de abril de 2016 O Alcalde Andrés Feal Varela
13/04/2016 | Administración LocalMunicipal
Bergondo
Intervención
Aprobación inicial do listado do padrón actualizado a 31 de decembro de 2015 dos usuarios do servizo de subministración de auga potable, do servizo de rede de saneamento e de depuración de augas residuais

ANUNCIO O Pleno municipal do Concello de Bergondo, na sesión que tivo lugar o 31 de marzo de 2016, aprobou inicialmente o listado do padrón actualizado a 31 de decembro de 2015 dos usuarios do servizo de subministración de auga potable, do servizo de rede de saneamento e de depuración de augas residuais presentado pola concesionaria do servizo, Viaqua Gestión Integral de Aguas de Galicia S. A. U., para dar cumprimento ó que establece o prego de cláusulas económico-administrativas que rexe a correspondente concesión administrativa. De conformidade coa Ordenanza fiscal reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais, exponse ó público o dito listado do padrón durante o prazo de 30 días, que contarán a partir do día seguinte ó da publicación deste anuncio no Boletín Oficial da Provincia. As persoas lexitimadas poderán examina-lo expediente nas dependencias da Intervención municipal, durante o período de exposición pública, para que formulen tódalas alegacións que estimen oportunas, que no caso de producirse serán resoltas polo Pleno municipal. No caso de non efectuarse alegacións ou reclamacións o listado do padrón entenderase automaticamente elevado a definitivo. Bergondo, 4 de abril de 2016. A alcaldesa Alejandra Pérez Máquez
13/04/2016 | Administración LocalMunicipal
A Capela
Padrón de contribuíntes do mes de marzo do exercicio 2016 da taxa de prestación do servizo de axuda no fogar-dependencia e o período de pagamento en voluntaria

ANUNCIO Por resolución desta alcaldía do día 6 de abril de 2016, aprobouse o padrón de contribuíntes correspondente ao mes de marzo do exercicio 2016 da taxa de prestación do Servizo de Axuda no Fogar-Dependencia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de abril de 2016. O alcalde, Manuel Meizoso López
13/04/2016 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Anuncio de exposición matrícula taxa mercados e kioscos primeiro trimestre ano 2016

Por Delegación da Xunta de Goberno Local, a Concelleira delegada de Facenda e Administración mediante resolución de data 09/03/2016, aprobou as Matrículas Fiscais correspondentes ao PRIMEIRO TRIMESTRE DO EXERCIZO 2016 polos conceptos de Taxas por Ocupación de Terreos de Uso Público con Kioscos e Prestación de Servizos en Mercados Municipais, tendo en conta que o cobro das cotas aprobadas verifícase por trimestres naturais na forma e períodos que se sinalarán nos correspondentes Edictos de Cobranza, en virtude das respectivas Ordenanzas Fiscais Números 29 e 30 Reguladoras das mesmas, aprobadas por este Concello. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión aprobada por este Concello, as matrículas aprobadas quedan exposta ao público durante o PRAZO DUN MES, contado a partir da publicación, tendo en conta que a mesma servirá como notificación de todas as cotas dos sucesivos períodos trimestrais que teñan a mesma contía e baséense nos mesmos elementos esenciais. Durante o devandito prazo, os interesados poderán examinalas e formular alegacións e presentar, no PRAZO DUN MES seguinte á finalización da exposición pública, os seguintes recursos: a) Con carácter previo e potestativo o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos os recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 1 de abril de 2016 O DIRECTOR DA ÁREA DE ECONOMIA E FACENDA EDUARDO MERA RICO
13/04/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora da clave de obra AC/00/51.1 no concello de Ames o día12 de maio de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de AMES, por mor das obras do Proxecto: Dito pagamento terá lugar: Lugar: Casa Consistorial do Concello de AMES Data: 12 de Maio de 2016 de 09:30 a 10:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 29 de marzo de 2016 O xefe do servizo, Fdo.: Felipe de la Vega Gándaras
13/04/2016 | Administración LocalMunicipal
Arteixo
Persoal
Modificación do réxime de retribucións do concelleiro de Servizos Económicos

ANUNCIO PUBLICACIÓN DO ACORDO ADOPTADO POLO PLENO DA CORPORACIÓN CELEBRADO O 18 DE MARZO DE 2016 SOBRE MODIFICACIÓN DO RÉXIME DE RETRIBUCIÓNS DO CONCELLEIRO DE SERVIZOS ECONÓMICOS Téndose adoptado pola sesión extraordinaria do Pleno da Corporación celebrado o 18 de marzo de 2016, acordo relativo ao asunto de referencia, procédese á publicación do mesmo, para xeral coñecemento e efectos oportunos: “3.º.–DICTAME SOBRE PROPOSTA DE MODIFICACIÓN DO RÉXIME DE RETRIBUCIÓNS DO CONCELLEIRO DE SERVIZOS ECONÓMICOS. <<.>> PRIMEIRO.–Modificar a determinación retributiva do cargo con adicación exclusiva de concelleira/a delegada/o de Área de Serv. Económicos e Admón. electrónica, aprobada polo Pleno en sesión extraordinaria do pasado 9 de xullo de 2015, quedando a mesma determinada en 39.213,90 € por importe anual (retribucións divididas en 14 pagas de devengo mensual –doce ordinarias e dúas extraordinarias, que se devengarán o día de 1 de xuño e o día 1 de decembro de cada ano–), con efecto administrativo dende o primeiro día hábil do mes seguinte ao de aprobación do presente Acordo. SEGUNDO.–A contía retributiva consignada no apartado anterior será obxecto de actualización de conformidade ao establecido nas correspondentes leis de orzamentos do Estado para cada exercicio económico, de xeito idéntico ao establecido para os demais cargos políticos con adicación. TERCEIRO.–Notificar este acordo ao membro da Corporación afectado e ordenado a publicación do presente acordo no Boletín Oficial da Provincia e no taboleiro de anuncios da Corporación, aos efectos do previsto no artigo 75.5 da Lei 7/1985, do 2 de abril, Reguladora das bases do réxime local, e no artigo 169 do texto refundido da Lei reguladora das facendas locais, aprobado polo Real decreto lexislativo 2/2005, do 5 de marzo.” En Arteixo, 1 de abril de 2016. O ALCALDE-PRESIDENTE Asdo.: Carlos Calvelo Martínez
13/04/2016 | Administración LocalMunicipal
Arteixo
Persoal
Modificación na determinación de persoal eventual

ANUNCIO PUBLICACIÓN DO ACORDO ADOPTADO POLO PLENO DA CORPORACIÓN CELEBRADO O 18 DE MARZO DE 2016 SOBRE MODIFICACIÓN NA DETERMINACION DE PERSOAL EVENTUAL Téndose adoptado pola sesión extraordinaria do Pleno da Corporación celebrado o 18 de marzo de 2016, acordo relativo ao asunto de referencia, procédese á publicación do mesmo, para xeral coñecemento e efectos oportunos: “2.º.–DICTAME SOBRE A MODIFICACIÓN NA DETERMINACIÓN DE PERSOAL EVENTUAL. <<.>> PRIMEIRO.–Aprobar a creación dun posto de persoal eventual denominado coordinador de cambio estratéxico e sostenibilidade local: posto eventual de nova creación (a partir da modificación do posto de “Xestor eficaz de recursos”, consecuentemente amortizado) pertencente ao Gabinete da Alcaldía e coas características e réxime retributivo abaixo establecido, en cómputo anual repartido en 14 pagas (doce mensuais de carácter ordinario e dúas de carácter extraordinario, que se devengarán os días 1 de decembro e 1 de xuño e coa actualización anual que sexa establecida polos orzamentos xerais do Estado para o persoal eventual): SEGUNDO.–Aprobar provisionalmente a modificación de plantilla e RPT 2016, coa determinación de persoal eventual antes referida, procedendo a súa publicación no BOP e exposición pública para alegacións no prazo de 15 días, como parte anexa ao cap. I do orzamento municipal. TERCEIRO.–Proceder á publicación de aprobación definitiva da determinación de postos de persoal eventual e do seu réxime retributivo no BOP de A Coruña, así como no taboleiro de edictos da Corporación e demais procedimentalmente oportunos de conformidade ao establecido polo marco legal de aplicación. CUARTO.–Notificar o presente ao persoal eventual proposto a nomeamento, para efectuar éste a través de Decreto da Alcaldía no prazo requerido tra-la publicación da aprobación definitiva da modificación da plantilla municipal.” En Arteixo, 1 de abril de 2016. O ALCALDE-PRESIDENTE Asdo.: Carlos Calvelo Martínez
13/04/2016 | Administración LocalMunicipal
Irixoa
Contratación mediante procedemento aberto e cun único criterio de valoración das obras de pavimentación incluídas no Plan Provincial de Obras e Servizos POS 2016

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN DAS OBRAS DE PAVIMENTACIÓN INCLUÍDAS NO PLAN PROVINCIAL DE OBRAS E SERVIZOS 2016 1. Entidade adxudicadora. Datos xerais e datos para a obtención da información: a) Organismo: Concello de Irixoa. b) Dependencia que tramita o expediente: Secretaría-Intevención-Tesourería. c) Obtención de documentación e información: 1. Entidade: Concello de Irixoa.2. Domicilio: Pazo de Irixoa, n.º 6-A.3. Localidade e código Postal: Irixoa (A Coruña), 15313.4. Teléfono e fax 981 793 001 e 981 793 157.5. Correo electrónico: alejandro. alonso@irixoa. es 6. Data límite de obtención de documentos e información: ata as 13.00 horas do día anterior a aquel en que remate o prazo de presentación de proposicións. d) Perfil do contratante: www.irixoa.es. e) Números de expediente: 1) OB-XGL-01-POS-2016; 2) OB-XGL-02-POS-2016. f) Códigos proxectos: 1) 16.2100.0083.0; 2) 16.2100.0084.0. 2. Obxecto dos contratos. a) Tipo: obra. b) Descrición: 1. Mellora da pavimentación nas parroquias de Ambroa e A Viña.2. Mellora da pavimentación nas parroquias de Churío, Verís, Coruxou e Irixoa. d) Tipos de licitación: 1.50.376,92 € (41.633,82 € de base e 8.743,10 € de IVE). 2.43.042,73 € (35.572,50 € de base e 7.470,23 € de IVE). e) Lugar de execución: diversos no municipio, nos lugares que indican on proxectos técnicos. f) Prazo de execución: 2 meses. g) Prego de cláusulas administrativas: prego-tipo da Deputación Provincial da Coruña. h) CPV (referencia de nomenclatura): 45233220-7. Traballos de pavimentación de estradas.3. Tramitación e procedemento. a) Tramitación: urxente. b) Procedemento: aberto. c) Criterios de adxudicación: criterio único do prezo.4. Presentación de ofertas. a) Data límite de presentación: dentro do prazo dos 13 días naturais, contados dende o seguinte ao da publicación do anuncio no BOP ou perfil de contratante, no horario de atención ao público de 9 a 14 horas. b) Documentación a presentar: a indicada na cláusula 12.1.1, 12.1.2 e 16.1. e): b simplificada do correspondente prego de cláusulas administrativas. c) Lugar de presentación: 1.–Rexistro xeral do concello de Irixoa (Pazo de Irixoa, n.º 6-A; 15313 Irixoa). 2.–Oficina de Correos: comunicación previa do envío por medio de oficina de correos ao fax ou correo electrónico indicados, dentro do prazo.5. Apertura de ofertas: publicarase no perfil de contratante.6. Control de calidade: esixible, externo cun mínimo do 1%. 7. Gastos de anuncios: máximo 300 € (sen IVE). 8. Revisión de prezos: anual, non procede. Irixoa, 6 de abril de 2016. O alcalde Antonio Deibe Sanmartín
13/04/2016 | Administración LocalMunicipal
A Capela
Padrón de contribuíntes correspondente ao 1º trimestre do exercicio 2016 da taxa por subministro de auga potable, mantemento de contadores e de acometidas, así como o canon da auga da Xunta de Galicia e o período de pagamento en voluntaria

Por resolución desta alcaldía do día 6 de abril de 2016, aprobouse o padrón de contribuíntes correspondente ao 1º trimestre do exercicio 2016 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de abril de 2016 O alcalde, Manuel Meizoso López
13/04/2016 | Administración LocalMunicipal
Cabanas
Padrón de contribuíntes vaos 2016

E D I C T O Aprobado por resolución desta Alcaldía de data 29 de marzo de 2016 o padrón de contribuíntes pola taxa de entrada vehículos a través de beirarrúas (vaos) e reserva de aparcadoiro na vía pública correspondente ó exercicio de 2016, sométese a información pública na Secretaría do Concello polo prazo de quince días, contados a partir da publicación do presente anuncio no BOP a efectos de exame e reclamacións. Cabanas, 29 de marzo de 2016. O alcalde Asdo.: Germán Castrillón Permuy
08/11/2016 | Administración LocalMunicipal
Dodro
Anuncio do padrón da taxa polos servizos de abastecemento de auga 2T/2016

ANUNCIO Exposición pública do padrón da taxa polo servizo de abastecemento de auga, rede de sumidoiros e depuración de augas residuais, 2.º trimestre 2016 A Xunta de Goberno Local, en sesión extraordinaria do día 22 de xullo de 2016, aprobou o padrón da taxa polo servizo de abastecemento de auga, rede de sumidoiros e depuración de augas residuais correspondente ao 2.º trimestre de 2016, elaborado pola empresa concesionaria do dito servizo. O referido padrón estará a disposición do público durante o prazo de 15 días hábiles, que comezará a contar o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Poderán formular perante o Concello de Dodro o recurso de reposición previo ao contencioso-administrativo regulado no artigo 14.2 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo (TRFL), e no artigo 53 da OXRI, contra as liquidacións das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 25 de outubro de 2016. O alcalde Valentín Alfonsín Somoza
08/11/2016 | Administración LocalMunicipal
Miño
Aprobación definitiva do expediente de suplemento de crédito 2/2016

O Pleno deste concello, por acordo adoptado en sesión celebrada o día 20 de setembro de 2016, aprobou inicialmente o expediente de suplemento de crédito 2/2016, por importe de 131.094,72 €. Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2014, prorrogado para o ano 2016, trala entrada en vigor do devandito expediente ascende á cantidade de 18.362.368,48 € no estado de gastos e de 18.488.407,30 € no estado de ingresos, correspondendo a cada capítulo as cantidades que de seguido se expresan segundo o seguinte detalle: O que se publica para os efectos previstos na lexislación citado, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Miño, a 03 de novembro de 2016 O concelleiro delegada da área de urbanismo, medioambiente, facenda e persoal Benvingut Gambarte Pencu
08/11/2016 | Administración LocalMunicipal
Fene
Secretaría
Modificación da Ordenanza fiscal número 27 reguladora do imposto sobre bens inmobles

O Pleno deste Concello, en sesión ordinaria de data 3 de novembro de 2016, adoptou o acordo de aprobar provisionalmente a modificación do artigo 5 e da Disposición final da Ordenanza fiscal número 27 reguladora do Imposto sobre Bens Inmobles. De conformidade co establecido no art.17 do Real Decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, sométese o expediente a información pública polo prazo de trinta días, a contar dende o seguinte ao de publicación deste anuncio no Boletín Oficial da Provincia, aos efectos de que tódalas persoas interesadas podan presentar as reclamacións que estimen pertinentes. Igualmente publicarase o anuncio de exposición nun dos diarios de maior difusión da provincia. Rematado o período de exposición pública a Corporación adoptará o acordo definitivo que proceda, resolvendo todas as reclamacións que se presentasen. No caso de que durante dito prazo non se presente ningunha reclamación, entenderase definitivamente adoptado o acordo ata entón provisional. Fene, 4 de novembro de 2016. O alcalde Juventino Trigo Rey
08/11/2016 | Administración LocalMunicipal
Oleiros
Área Económica
Aprobación inicial de modificación das ordenanzas fiscais 1, 5 e 7. Pleno 27.10.2016

Aprobación inicial das modificacións das ordenanzas fiscais números 1, 5 e 7 O Pleno do Concello de Oleiros, na sesión ordinaria que tivo lugar o 27 de outubro do 2016, adoptou os seguintes acordos: 1.–Acordo de aprobación inicial de modificación dos artigos 9.º e 10.º da Ordenanza fiscal número 1, reguladora da taxa pola expedición de documentos administrativos.2.–Acordo de aprobación inicial de modificación do artigo 6.º da Ordenanza fiscal número 5, reguladora da taxa polos servizos especiais, de extinción de incendios, emerxencias e outros análogos.3.–Acordo de aprobación inicial de modificación dos artigos 5.º, 6.º e 8.º da Ordenanza fiscal n.º 7, reguladora da taxa de sumidoiro. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, e no artigo 49 da Lei 7/1985, Reguladora das Bases do Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita no edificio anexo á Casa Consistorial, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro dos artigos modificados, ordenanza ou acordo. Oleiros, a 28 de outubro do 2016. A 1.ª TTE. ALCALDE-DELEGADA DE ECONOMÍA E FACENDA Asdo.: M.ª José Varela Neira
08/11/2016 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, terceiro trimestre do ano 2016, que rexerá para o Concello de Oleiros, Zona B, que comprende Oleiros-Perillo-Maianca-Serantes-Dexo-Urb. Os Regos

O Presidente do Consorcio “As Mariñas” mediante resolución de data 31/10/2016, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2016, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 3 de novembro de 2016 O Presidente José Antonio Santiso Miramontes
08/11/2016 | Administración LocalMunicipal
Carballo
Anuncio de aprobación inicial da ordenanza reguladora da administración electrónica municipal do concello de Carballo

O Pleno Municipal, en sesión ordinaria celebrada o 31 de outubro de 2016, aprobou inicialmente a Ordenanza reguladora da administración electrónica municipal do concello de Carballo. Sométese o expediente a exposición pública por un prazo de trinta días, contados a partir do día seguinte o da publicación deste anuncio no Boletín Oficial da Provincia, para que os interesados poidan examinalo e presentar as reclamacións que estimen oportunas. De non se presentaren alegacións durante este prazo, a Ordenanza reguladora da administración electrónica municipal do Concello de Carballo entenderase aprobada definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no BOP, sempre que tivera transcorrido o prazo previsto no artigo 65.2 da Lei 7/1985, do 2 de abril, reguladora das bases do réxime local. Carballo, 2 de novembro de 2016 O Alcalde D. Evencio Ferrero Rodríguez